Document ID: 32002R1563

Komission asetus (EY) N:o 1563/2002,
annettu 30 päivänä elokuuta 2002,
yhteisön sekä Liettuan, Latvian ja Viron kaupan vapauttamista koskevissa sopimuksissa määrätyn järjestelmän soveltamista koskevista yksityiskohtaisista säännöistä siipikarjanliha- ja muna-alalla annetun asetuksen (EY) N:o 1866/95 kumoamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisön tariffikiintiöinä annettavista tiettyjä maataloustuotteita koskevista myönnytyksistä ja Liettuan kanssa tehdyssä Eurooppa-sopimuksessa vahvistettujen tiettyjen maatalousmyönnytysten mukauttamisesta autonomisena siirtymätoimenpiteenä 22 päivänä heinäkuuta 2002 annetun neuvoston asetuksen (EY) N:o 1361/2002(1) ja erityisesti sen 1 artiklan 3 kohdan,
ottaa huomioon yhteisön tariffikiintiöinä annettavista tiettyjä maataloustuotteita koskevista myönnytyksistä ja Latvian kanssa tehdyssä Eurooppa-sopimuksessa vahvistettujen tiettyjen maatalousmyönnytysten mukauttamisesta autonomisena siirtymätoimenpiteenä 22 päivänä heinäkuuta 2002 annetun neuvoston asetuksen (EY) N:o 1362/2002(2) ja erityisesti sen 1 artiklan 3 kohdan,
ottaa huomioon eräistä yhteisön tariffikiintiöinä annettavista tiettyjä maataloustuotteita koskevista myönnytyksistä ja Viron kanssa tehdyssä Eurooppa-sopimuksessa vahvistettujen tiettyjen maatalousmyönnytysten mukauttamisesta autonomisina siirtymätoimenpiteinä 27 päivänä kesäkuuta 2002 annetun neuvoston asetuksen (EY) N:o 1151/2002(3) ja erityisesti sen 1 artiklan 3 kohdan,
sekä katsoo seuraavaa:
(1) Asetuksissa (EY) N:o 1361/2002, (EY) N:o 1362/2002 ja (EY) N:o 1151/2002 säädetään, että tiettyjen siipikarjanliha- ja muna-alan tuotteiden kiintiöitä hallinnoidaan suoraan, kun kyseisiä tuotteita tuodaan Euroopan unioniin, sen sijaan, että sovellettaisiin etukäteen myönnettävien tuontitodistusten järjestelmää.
(2) Komission asetus (EY) N:o 1866/95(4), sellaisena kuin se on viimeksi muutettuna asetuksella (EY) N:o 1043/2001(5), jossa säädetään järjestelmän hallinnoinnista tuontitodistusten avulla, on näin ollen kumottava.
(3) Tässä asetuksessa säädetyt toimenpiteet ovat siipikarjanlihan ja munien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Kumotaan asetus (EY) N:o 1866/95.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä heinäkuuta 2002.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä elokuuta 2002.

Labels: 3
15
17
18